Kolínsky dóm

Kolínsky dóm je dóm v Kolíne nad Rýnom v Nemecku.

Stavali ho vyše 600 rokov. Táto jediná klasická katedrála na nemeckej pôde je preto nielen pamätníkom stredoveku, ale aj architektonickým dielom 19. storočia. Od roku 1996 je zapísaná na zozname svetového dedičstva UNESCO.

 Stavebné práce 
Kolínske arcibiskupstvo, ktoré od roku 1164 vlastnilo vzácnu relikviu — kosti svätých Troch kráľov, malo veľký politický a náboženský význam. Preto bol pochopiteľný plán nahradiť údajne zastaraný karolínsky dóm katedrálou, ktorá by zodpovedala postaveniu arcibiskupstva a hodnote uschovávaných relikvií. Základný kameň Dómu sv. Petra a Panny Márie — jedného z najväčších v Európe — položil roku 1248 kolínsky arcibiskup Konrad von Hochstaden.

V roku 1560 sa stavebné práce pre nedostatok peňazí zastavili, ale vtedy už boli položené základy celej stavby. Stĺpy priečnej a pozdĺžnej lode stáli pod provizórnymi strechami, západná fasáda s dvoma vežami bola nedokončená. Až 19. storočie utvorilo predpoklady na obnovenie stavebnej činnosti na katedrále (od r. 1842). Vplyvom oslobodzovacích vojen sa prebudilo národné cítenie, dodatočne sa uvedomoval (zdanlivo) národný ráz stredovekej gotiky a katedrála sa pokladala za symbol zjednoteného Nemecka, za akýsi druh národnej svätyne.

 Pôdorys stavby 
Pôdorys Kolínskeho dómu (dĺžka 144,58 m) napodobňuje severofrancúzske katedrály. Ide o krížovú stavbu s piatimi pozdĺžnymi a tromi priečnymi loďami, východným chórom s ochodzou, so siedmimi rovnakými chórovými kaplnkami a dvoma vežami na západnom priečelí. Dóm slávnostne vysvätili 15. októbra 1880.

 Kolínska povesť 
Keď stavba Kolínskeho dómu pokročila už natoľko, že boli viditeľné mohutné obrysy chrámu, začal sa diabol vyhrážať prvému staviteľovi dómu Gerhardovi, že zaplaví celé základy, aby znemožnil chrám dokončiť. Majster Gerhard sa dušoval, že dóm bude rýchlejšie dokončený, než by diabol mohol priviesť vodu. Keď sa o niekoľko dní ocitlo stavenisko pod vodou, majster Gerhard skočil z lešenia. Potom sa už nenašiel staviteľ, ktorému by sa dóm podarilo dokončiť. Najskôr museli zo staveniska vyhnať dušu prvého staviteľa, ktorá tam blúdila, až potom mohli práce úspešne dokončiť.

 Čísla a fakty 
 Celková dĺžka   144,58 m Celková šírka  86,25 m Šírka prierezu fasády  39,95 m Šírka katedrály vo vnútri  45,19 m Šírka prierezu západnej časti fasády  61,54 m Výška severnej veže  157,38 m Výška južnej veže  157,31 m Počet schodov k vrcholu veže  509 (97,25 m = 152,5 m )  Počet zvonov  11 (8 zvonov v južnej veži), 3 vežičky, najväčší zvon je zvon sv.Petra Výška priečnej fasády  69,95 m Výška vežičky  109,00 m Výška štítu  61,10 m Výška strednej lode vo vnútri  43,35 m Výška bočnej lode vo vnútri  19,80 m Nadstavba plochy katedrále - odhad  7.914 m² Plocha okien - odhad  10.000 m² Plocha strechy - odhad  12.000 m² Prestavená miestnosť bez bočnej podpory  407.000 m³ Veľkosť plochy západnej fasády  7.000 m² Spotrebované množstvo kameňa - odhad  300.000 t Počet miest 4000 Náklady ročne  10 miliónov € Adresa Domkloster 4, 50667 Köln

 Pozri aj 
 Zoznam najvyšších veží na svete

 Iné projekty 

Kategória:Gotické katedrály v Nemecku
Kategória:Neogotické stavby v Nemecku
Kategória:Kostoly zasvätené svätému Petrovi
Kategória:Kostoly zasvätené Panne Márii v Nemecku
Kategória:Rímskokatolícke kostoly v Nemecku
Kategória:Lokality Svetového dedičstva v Nemecku
Kategória:Architektúra z 1880
Kategória:Stavby v Kolíne nad Rýnom